JEREMIE - Joint European Resources for Micro to Medium Enterprises (Spoločné európske zdroje pre veľmi malé až stredné podniky)

Ide o finančný nástroj, ktorý umožňuje členským štátom EÚ čerpať časť svojich štrukturálnych fondov EÚ prostredníctvom národných a regionálnych riadiacich orgánov na účely financovania malých a stredných podnikov (MSP) vo forme vlastného kapitálu, pôžičiek alebo záruk formou revolvingového holdingového fondu, ktorý je zastrešujúcim fondom. Túto iniciatívu vytvorila Európska komisia a Európsky investičný fond, ktorý je súčasťou Európskej investičnej banky.

JEREMIE umožňuje členským štátom EÚ a ich regiónom alokovať finančné prostriedky zo štrukturálnych fondov, ako aj národných zdrojov do holdingových fondov, ktoré dokážu poskytnúť financovanie MSP flexibilnejšie a inovatívnejšie. Iniciatíva sa snaží o rozvoj a podporu roly podnikania v rámci EÚ, s cieľom pomôcť štrukturálnym fondom priniesť na trh viac prínosov.

Holdingový fond JEREMIE na Slovensku je financovaný zo štrukturálnych fondov EÚ v objeme 100 mil. EUR na obdobie rokov 2007 -2013 z troch operačných programov (Operačný program Konkurencieschopnosť a hospodársky rast, Operačný program Výskum a vývoj, Operačný program Bratislavský kraj) a je riadený Európskym investičným fondom cez Slovenský záručný a rozvojový fond, s.r.o. (založený Slovenskou záručnou a rozvojovou bankou).

Holdingový fond má za klientov finančných sprostredkovateľov, ktorým poskytuje záruky a protizáruky, záruky s vlastným kapitálom (mikro-)pôžičky, poistenie rizika, rizikový kapitál a pod. Finančný sprostredkovatelia potom poskytujú MSP pôžičky a/alebo majetkový vstup. Nástroj JEREMIE nie je podporou formou dotácie, ale návratnou podporou.

V súčasnosti dohodnutá investičná stratégia počíta:

1. s alokáciou 33 mil. EUR na portfóliové záruky
2. s alokáciou 31 mil. EUR na nástroje rizikového kapitálu
3. tretí finančný nástroj s ostávajúcimi finančnými prostriedkami nebol ešte potvrdený.

Oprávnený žiadatelia.

- malé a stredné podniky, resp. Nositelia projektov

- príspevky zo štrukturálnych fondov do holdingového fondu musia byť prerozdelené pre malé a stredné podniky (MSP) a použité týmito podnikmi najneskôr do konca roku 2015 (keďže peniaze presunuté z operačných programov do JEREMIE sa riadia rozpočtovými a dotačnými pravidlami EK)

Oprávnené projekty.

* založenie nového biznisu alebo expanzia existujúcich
* prístup k investičnému kapitálu zo strany MSP na modernizáciu a diverzifikáciu ich aktivít, rozvoj nových produktov, zabezpečenie (v zmysle poistenia pozície) a expanzia dostupnosti na trhu
* obchodne (komerčne) orientovaný výskum a vývoj, transfér technológií, inovácie a podnikania
* technologická modernizácia výrobných štruktúr podnikov, aby dosiahli nízko uhlíkové ekonomické ciele
* investície do výroby, ktoré vytvoria a udržia pracovné miesta
* projekty, ktoré sa začnú realizovať pred 31.12.2015

Viac informácií:

<http://ec.europa.eu/regional_policy/thefunds/instruments/jeremie_en.cfm>

<http://www.eif.org/what_we_do/jeremie/faq/index.htm>

<http://www.szrf.sk/sk/jeremie>

Komerčná verzia obsahuje na viac aktuálne informácie o tom, ako ma fond fungovať na Slovensku, na aké účely sú vyčlenené zdroje a podobne, si môžete zakúpiť v našom e-obchode: http://www.mediacoeli.sk/index.php?detailshop=1&cislo=25&img=&randcolor=2

verejne sprístupnené dielo MEDIA COELI ® podmienky: [www.mediacoeli.sk](http://www.mediacoeli.sk/detail-29-mediacoeli_Licen%C4%8Dn%C3%A1_dohoda_na_verejne_spr%C3%ADstupnen%C3%A9_diela_MEDIA_COELI_%C2%AE.html)

Váš konzultant: